Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 250/14/8803	Košice II, 12.11.2014
EEČ : 2-64-491-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: XXXXXíslo účtu XXXXX 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX
	V trestnej veci vedenej proti obvinenej XXXXX pre prečin  ublíženia na zdraví podľa § 158  Trestného zákona, ktorého sa dopustila na tom skutkovom základe, že

- dňa 10.03.2014 o 12.50 hod viedla osobné motorové vozidlo zn. Toyota Auris, XXXXX  po ceste z Košíc - Barce smerom do obce Valaliky, kde pri prejazde pravotočivej zákruty z dôvodu nesledovania situácie v cestnej premávke a nevenovania sa vedeniu motorového vozidla prešla s vozidlom do protismernej časti vozovky, kde sa čelne zrazila s protiidúcim motorovým vozidlom zn. Dacia Logan XXXXX ktoré viedol vodič XXXXX, došlo k zrážke, pri ktorej utrpel XXXXX ľahkú ujmu na zdraví, a to podvrtnutie krčnej chrbtice, podvrtnutie hrudnej chrbtice, pomliaždenie ťažšieho stupňa ľavého ramena, odreninu v oblasti ľavého ramena a pomliaždenie ťažšieho stupňa ľavého kolena čo si vyžiadalo práceneschopnosť do 32 dní.

Odôvodnenie: 
	Uznesením  povereného príslušníka  OR PZ, ODI ODN, sp. zn. XXXXX  zo dňa 04.04.2014  bolo vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinená XXXXX a poškodený XXXXX vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala. Pokiaľ ide o náhradu spôsobenej škody, obvinená urobila iné vhodné opatrenie tým, že predmetnú dopravnú nehodu oznámila v poisťovni XXXXX kde uviedla všetky potrebné údaje pre náhradu spôsobenej škody. Poškodený XXXXX pri dohode o zmieri uviedol, že od obvineného náhradu škody, ktorú mu obvinená spôsobila prečinom podľa § 158 Trestného zákona nežiada, pretože obvinená dopravnú nehodu ohlásila príslušnej poisťovni.

	Obvinený XXXXX zložila na účet Okresnej prokuratúry XXXXX XXXXX finančnú čiastku vo výške 200,-€,  z ktorej 50% poukázala  na peňažnú pomoc  obetiam trestnej činnosti a zvyšných 50% poukázala v prospech XXXXX číslo účtu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ nebola súdne trestaná a nemá žiaden záznam v evidenčnej karte vodiča, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods.2 Tr. por.)

JUDr. Igor Tokár
prokurátor